CELEX: E2009P0001
Language: da
Date: 2009-02-03 00:00:00
Title: Sag anlagt den 3. februar 2009 af EFTA-Tilsynsmyndigheden mod Fyrstendømmet Liechtenstein (Sag E-1/09)

19.2.2009   
            
            
               DA
            
            
               Den Europæiske Unions Tidende
            
            
               C 41/31
            
         Sag anlagt den 3. februar 2009 af EFTA-Tilsynsmyndigheden mod Fyrstendømmet Liechtenstein
   (Sag E-1/09)
   (2009/C 41/09)
   Den 3. februar 2009 anlagde EFTA-Tilsynsmyndigheden, repræsenteret af Bjørnar Alterskjær og Florence Simonetti som partsrepræsentanter for EFTA-Tilsynsmyndigheden, rue Belliard 35, B-1040 Bruxelles, sag mod Fyrstendømmet Liechtenstein ved EFTA-Domstolen.
   EFTA-Tilsynsmyndigheden anmoder EFTA-Domstolen om at fastslå følgende:
   
               1)
            
            
               
                  Fyrstendømmet Liechtenstein har ved at kræve, at medlemmer af bestyrelse og ledelse af banker, der er etableret i Liechtenstein, reelt skal være i stand til at udfylde deres funktion og opgaver tilfredsstillende i kraft af deres bopæl, tilsidesat sine forpligtelser i henhold til EØS-aftalen, navnlig artikel 28 og 31.
               
            
         
               2)
            
            
               
                  Fyrstendømmet Liechtenstein har ved at kræve en bopæl, hvorfra advokater, patentadvokater, revisorer og bemyndigede (trustees) er i stand til at udføre deres opgaver effektivt og regelmæssigt, tilsidesat sine forpligtelser i henhold til EØS-aftalen, navnlig artikel 31.
               
            
         
               3)
            
            
               
                  Fyrstendømmet Liechtenstein tilpligtes at betale sagsomkostningerne.
               
            
         Retlige og faktiske omstændigheder samt anbringender:
   
               —
            
            
               Sagen drejer sig om bopælskrav efter liechtensteinsk lov for medlemmer af bestyrelse og ledelse af banker, der er etableret i Liechtenstein, samt for advokater, patentadvokater, revisorer og bemyndigede (trustees).
            
         
               —
            
            
               Artikel 28 i EØS-aftalen sikrer fri bevægelighed for statsborgere i EØS-lande og ophæver forskelsbehandling på grund af nationalitet inden for EØS-området, for så vidt angår bl.a. beskæftigelse.
            
         
               —
            
            
               Ifølge artikel 31 i EØS-aftalen skal der være lige behandling mellem statsborgere i EØS-lande, som påberåber sig etableringsfriheden, og statsborgerne i etableringslandet.